दाऊद के भाई पर हमला, ड्राइवर की मौत  
दाऊद का भाई इकबाल हमले में बाल−बाल बच गया, क्योंकि जिस वक्त हमला हुआ, वह वहां नहीं था, लेकिन फायरिंग में उसके ड्राइवर की मौत हो गई।
माफिया डॉन दाऊद इब्राहिम का भाई इकबाल कासकर मुंबई में मंगलवार देर रात हुए हमले में बाल−बाल बच गया, क्योंकि जिस वक्त हमला हुआ, वह वहां मौजूद नहीं था, लेकिन फायरिंग में इकबाल के ड्राइवर की मौत हो गई। जानकारी के मुताबिक कासकर पर चार लोगों ने हमला किया, जिसमें से गोली चलाने वाले दो हमलावरों को पुलिस ने गिरफ्तार कर लिया। इनके पास विदेशी हथियार थे।  हमलावरों ने कई राउंड फायरिंग की। फायरिंग दक्षिण मुंबई के दो टाकी इलाके में हुई। हमलावरों ने पुलिस को बताया कि उन्हें इस काम के लिए तीन लाख रुपये मिले थे। इस हमले के बाद मुंबई पुलिस ने साफ किया है वह कासकर को सुरक्षा मुहैया नहीं कराएगी।